2018ko Matematikarien Nazioarteko Biltzarra

2018ko Matematikarien Nazioarteko Biltzarra hogeita zortzigarren Matematikarien Nazioarteko Biltzarra izan zen, Rio de Janeiron (Brasil) ospatua 2018ko abuztuaren 1etik 9ra.

114 herrialdetako 3.018 matematikarik hartu zuten parte mundu mailako topaketa honetan; guztira 10.506 bertaratu izan ziren eta webguneak 416.000 bisita jaso zituen.

Hego hemisferioan ospatutako lehenengo Biltzarra izan zen, baita Latinoamerikan egindako lehena ere. Gainera, emakumeak matematikan jorratzen zituen ekitaldi bat egin zen.

Brasilek Nazioarteko Matematika Olinpiada ere antolatu zuen 2017an. Brasilgo Matematika Elkarteak gobernuarekin elkarlanean jardun zuen 2017-2018 aldian matematika sustatzeko, "Biênio da Matemática no Brasil" izeneko egitasmoaren bidez.

Nazioarteko Matematika Batasunaren Batzar Nagusiak 2014an hautatu zuen Brasil. Biltzarra Riocentron egin zen, Rio de Janeiron. Biltzarra egitekoa zen gune nagusia deuseztatu egin behar izan zuten hasi baino egun gutxi lehenago, eta bi egunetan kokaleku berri bat aurkitu behar izan zuten.

Caucher Birkar, Alessio Figalli, Peter Scholze eta Akshay Venkateshek irabazi zuten Fields Domina. Nevanlinna saria Constantinos Daskalakisi eman zitzaion. David Donohok Gauss saria jaso zuen. Chern Domina Masaki Kashiwarari eman zitzaion. Ali Nesinek Leelavati saria irabazi zuen.

Caucher Birkar matematikariaren Fields domina ostu egin zuten 2018ko abuztuaren 1ean, eman eta minutu gutxira.

 Erreferentziak 

 Kanpo estekak 

Kategoria:Matematikarien Nazioarteko Biltzarra
Kategoria:2018ko gertakariak
Kategoria:Rio de Janeiroko kultura